Public procurement notice: Contract Notice
Published: 2016-07-05
Buyer: Regeringen i Staten Eritrea
Country: ER
Contract type: Supplies
Procedure: Open procedure
CPV classification: 09310000 | 65310000: Electricity distribution
Submission deadline: 2016-10-02
EU fund: ESF

Technical requirements: ER-Asmara: EUF — Levering, installering og idriftsættelse af solenergisystemet til projektet i Areza Maidma vedrørende solcelledrevne mininetsystemer
Energifaciliteten mellem AVS og EU; 2. indkaldelse af forslag til solcelleanlæg og miniforsyningsnet til 2 byer i landdistrikter og omliggende landsbyer i Eritrea.
Finansieringsaftale EDF/2014/344342 finansieret inden for rammerne af energifacilitet II mellem AVS og EU.
Projektet vedrører solcelleanlæg og miniforsyningsnet på ca. 2,25 MW, der skal levere strøm til 2 byer i landdistrikter og omliggende landsbyer. Projektet består af 2 hovedkomponenter: det elproducerende system og distributionssystemet. Dette udbud vedrører det elproducerende system. Eritrea electricity corporation skal stå for anlæggelsen af distributionssystemet med materialer indkøbt inden for rammerne af et særskilt udbud.
Deltagelse i udbuddet er åben på lige vilkår for fysiske og juridiske personer (der deltager enten individuelt eller i en sammenslutning (et konsortium) af tilbudsgivere), der er etableret i en af Den Europæiske Unions medlemsstater, AVS-lande eller et land eller territorium bemyndiget af AVS-EF-partnerskabsaftalen, hvorunder kontrakten finansieres (se også punkt 22 nedenfor). Deltagelse er ligeledes åben for internationale organisationer. Alle varer, der leveres i forbindelse med denne kontrakt, skal have oprindelse i disse lande.
Tilbudsgivere skal fremlægge en underskrevet erklæring, vedlagt formularen til afgivelse af bud på varekontrakt, om, at de ikke befinder sig i nogen af situationerne anført i punkt 2.3.3 i den »Praktiske vejledning«.
Tilbudsgivere kan kun afgive 1 bud pr. parti. Bud på dele af et parti vil ikke blive taget i betragtning. Tilbudsgivere kan afgive et bud på en alternativ løsning, jf. beskrivelsen i det tekniske udbudsmateriale, ud over deres bud på de leverancer, der kræves i udbudsmaterialet.
Tilbudsgiverne skal ved afgivelsen af bud stille en tilbudsgaranti på 112 000 EUR. For tilbudsgivere, hvis bud ikke accepteres, frigives garantien, når udbudsproceduren er afsluttet. Garantien fra den valgte tilbudsgiver frigives, når kontrakten er underskrevet af alle parter. Denne garanti vil blive taget i anvendelse, hvis tilbudsgiveren ikke opfylder alle de forpligtelser, der er anført i vedkommendes bud.
Den valgte tilbudsgiver vil blive anmodet om at stille en udførelsesgaranti på 10 % af kontraktværdien, når kontrakten underskrives. Denne garanti skal stilles sammen med returneringen af den kontrasignerede kontrakt senest 30 dage efter, at tilbudsgiveren har modtaget kontrakten underskrevet af den ordregivende myndighed. Såfremt den valgte tilbudsgiver ikke kan stille en sådan garanti inden for fristen, vil kontrakten blive erklæret ugyldig, og en ny kontrakt kan opstilles og sendes til den tilbudsgiver, der har afgivet det økonomisk næstmest fordelagtige og overensstemmende bud.
Buddene skal vedstås i en periode på 90 dage, regnet fra udløbet af fristen for afgivelse af bud. Under særlige omstændigheder kan den ordregivende myndighed, før gyldighedsperioden er udløbet, anmode om, at tilbudsgiverne forlænger gyldigheden af bud for en specifik periode (jf. punkt 8.2 i vejledningen til tilbudsgivere).
Fristen for udførelsen af opgaverne er 365 kalenderdage fra datoen for kontraktens underskrivelse indtil den foreløbige overtagelse/idriftsættelse efterfulgt af en garantiperiode på 2 år.
De følgende udvælgelseskriterier vil finde anvendelse på tilbudsgiverne. I tilfælde af ansøgninger indgivet af et konsortium vil disse udvælgelseskriterier blive anvendt på konsortiet som helhed, medmindre andet er angivet. Udvælgelseskriterierne finder ikke anvendelse på fysiske personer og enkeltmandsvirksomheder, når de er underkontrahenter:
1) tilbudsgiverens økonomiske og finansielle kapacitet (baseret bl.a. på punkt 3 i formularen til afgivelse af bud på varekontrakter). Hvis tilbudsgiveren er et offentligt organ, skal der fremlægges tilsvarende oplysninger: Referenceperioden, der vil blive taget i betragtning, vil være de seneste 3 år, for hvilke regnskaberne er afsluttet:
• Tilbudsgiverens gennemsnitlige årlige omsætning skal overstige kontraktens maksimale årlige budget.
• Likviditetsgraden (omsætningsaktiver/kortfristet gæld) i det senest afsluttede regnskabsår skal være mindst 1. I tilfælde af et konsortium skal dette kriterium opfyldes af hvert enkelt deltager.